Роден е на 30 август 1902 година в Чушув, Келецка губерния. След като участва в Полско-съветската война, учи право в Лвов и икономика в Познан, през 1931 година завършва философия във Фрибурския университет, а през 1934 година – богословие в Папския университет „Свети Тома Аквински“, където след това преподава логика. По време на Втората световна война е полеви свещеник в полската армия, а през 1945 година заема катедрата по философия на XX век във Фрибурския университет, като през 1964 – 1966 година е негов ректор. Той е сред водещите представители на Краковския кръг в томизма.